घर से खेलने निकले मासूम की गढ्ढ़े में मिली लाश, मची सनसनी - JANSANDESH TIMES (HINDI DAILY)
घर से खेलने निकले मासूम की गढ्ढ़े में मिली लाश, मची सनसनी
अतरौलिया/आजमगढ़। थाना क्षेत्र के लोहरा डढ़वा गांव निवासी शुभलाल विश्वकर्मा के 6 वर्षीय लड़के अंश की पानी में डूब जाने से मौत हो गई। मासूम की मौत से पूरे परिवार में कोहराम मच गया।
थाना क्षेत्र के लोहरा डडवा गांव निवासी शुभलाल विश्वकर्मा पुत्र मुन्नीलाल का 6 वर्षीय बालक अंश कल दिन में करीब 10 बजे खाना खाकर घर से बाहर खेलने चला गया। घर न पहुंचने पर थोड़ी देर बाद जब पिता उसे ढूंढने निकले तो घर के सामने एक गहरे गड्ढे में पुत्र की लाश देख सन्न रह गये। आनन-फानन में उसे लेकर नज़दीकी संयुक्त जिला चिकित्सालय अतरौलिया पहुंचे। जहां डॉक्टरों ने अंश को मृत घोषित कर दिया।
मासूम की मौत पानी में डूबने के कारण हुई है, किंतु डूबते समय किसी ने उसे नहीं देखा। इस बात से असंतुष्ट अंश के पिता शुभलाल विश्वकर्मा ने अतरौलिया थाने में तहरीर के माध्यम से मृत्यु की सही जानकारी के लिए लड़के की पोस्टमार्टम कराने की मांग की है। अतरौलिया थाना प्रभारी दिनेश कुमार यादव ने शव को कब्जे में लेकर पंचनामा तैयार कर शव को पोस्टमार्टम के लिए भेज दिया।